Henri van Breda vandag gevonnis | Maroela Media
Henri van Breda sal na verwagting Donderdag in die Kaapstad-hooggeregshof gevonnis word vir die brutale moord op sy ouers, Martin en Theresa, en sy ouer broer, Rudi, asook poging tot moord op sy suster, Marli.
Regter Siraj Desai het op 21 Mei beslis Van Breda het sy gesin in Januarie 2015 in hul huis op die De Zalze-landgoed in Stellenbosch met ŉ byl aangeval. Martin, Theresa en Rudi het op die toneel gesterf terwyl Marli kritieke beserings opgedoen het. Van Breda (23) is ook skuldig bevind op ŉ vyfde aanklag van dwarsboming van die gereg.
Marli het die aanval wonderbaarlik oorleef, maar ly sedertdien aan geheueverlies en kan glad nie die gebeure van dié tragiese aand onthou nie.
Sy vonnisoplegging het Dinsdag begin.
Die staat het ter verswaring van sy vonnis aangevoer dat Marli sal moet leef met die wete dat haar broer hul gesin uitgewis het.
Adv. Susan Galloway, vir die staat, het aangevoer dat Marli die aanval oorleef het weens “’n wonderwerk” en nie omdat haar broer haar genadig was nie. Sy het gesê Van Breda se lang gesprek met die nooddienste wys daarop dat hy nie haastig was om mediese hulp te kry nie ondanks die feit dat sy erg beseerde suster steeds geleef het. Volgens Galloway wys dit op die koelbloedige aard van die aanval.
Botha het egter gesê hy het geen verdere argumente nie en dat hy die saak so ver as wat hy in staat was, geneem het.
Daar word soveel navorsing op die brein gedoen en tog weet navorsers nie alles nie.Kan Marli die aand se gebeure nie onthou nie of is daar nog ander insidente wat sy nie kan onthou nie.Weet sy byvoorbeeld haar broer het die moorde gepleeg?Weet sy hy het haar aangeval?Weet sy van die boedel wat sy gaan erf?Kan sy regtig niks onthou nie.Wie kan my help met hierdie vrae.
'n Antwoord · 2 maande gelede
Ek het gehoor dat dit nie net ‘n geval is van trauma wat haar nie laat ontnou nie.Haar brein beserings was van so ernstige aard (byl wat dele van brein beskadig het wat juis vir geheu verantwoordelik is) dat dit werklik ‘n wonderwerk is dat sy lewe, of enigsins okay is.Die dokters het nie gedink sy gaan leef nie.
Wollie · 2 maande gelede
Jy kry ook “repressed memories”, ervarings wat so emosioneel en tramaties was dat jy dit in jou onderbewusyn gebere het en nie kan onthou nie.. kan dalk dit ook wees, maar die hou wat sy gekry het is enige iets moontlik
Des · 2 maande gelede
Sonder omself na die toetse en mris ens te kyk kan mens nie se nie, net dat in n geval van trauma, baaaie mense dit uitsit en helemal vergeet. Baie voorbeelde van mense wat aangehou was of in n hijacking ens wat die gebeure helemal uitsny.
antwoord opvolg · 2 maande gelede
Sy is wel nou bewus van wat geberu het gebasseer op wat so hoor en wat aan haar vertel word.Sy weet haar ouers en broer is oorlede en wie verantwoordelik was daarvoor en die aanval op haar-en dat sy gaan erf.Sy kan nie daardie spesifieke gebeure onthou om dit te vertel nie.Soos die res van ons gaan sy maar op getuienis en feite wat in hof uitgekom het.
Dankie vir die antwoorde. Ek wonder self oor dit. So, sy onthou nie van DAARDIE aand nie, maar kan sy darem nog haar ouers voor die insident onthou? En na sy herstel het, kan sy van daar af weer alles onthou (na haar herstel)? Of sal sy altyd nou korttermyn geheueverlied hê?
As jou eie regsverteenwoordiger (wie jy baie geld betaal om jou te verdedig) in die hof se dat hy niks meer het om te bied nie, dan weet ek nie.
Adv. Botha – jy het jou bes gedoen.
Sterkte aan Marli. Hierdie hele storie is verskriklik.
Hoe ironies – hy het nie eers ‘n vuurwapen gebruik in die aanval nie.
Ja-nee, ek is bly ek is nie sy regsverteenwoordiger nie. Ek hoop dat Henri lank gaan dink oor sy dade en dalk eendag berou sal toon. Baie sterkte vir Marli en die res van die familie.